杜齊芳

杜齊芳，字元樺，號雲盤，河南歸德府睢州柘城縣人，明朝政治人物。

 生平 
萬曆三十四年（1606年）丙午科鄉試第47名舉人，萬曆四十七年己未科詩三房會試中式第340名，殿試三甲第143名，吏部觀政，四十八年庚申授山西平陽府推官，天啓元年辛酉山西本省同考，五年乙丑考選授刑科給事中，巡視皇城，為民，崇禎元年戊辰起刑科右給事中，升兵科左給事中，二年己巳升刑科都給事中，三年庚午革職《萬曆四十七年進士履歷便覽》，四年遣戍「御史李長春、給事中杜齊芳坐私書事，將置重典。基命力救，不聽，長跪會極門，言：「祖宗立法，真死罪猶三覆奏，豈有詔獄一訊遽置極刑。」自辰至酉未起。帝意解，得遣戍」。《明史》卷二百五十一列傳第一百三十九成基命「四年四月，久旱求言，多請緩刑。乃免應昌及工部尚書張鳳翔、御史李長春、給事中杜齊芳、都督李如楨死，遣戍邊衞」。《明史》卷二百五十四列傳第一百四十二喬允升

 参考资料 

Category:柘城人
Category:杜姓
Category:明朝吏部觀政
Category:明朝平陽府推官
Category:明朝山西鄉試同考官
Category:明朝刑科給事中
Category:明朝刑科右給事中
Category:明朝兵科左給事中
Category:明朝刑科都給事中